《洞仙歌 陈云伯大令秋雪渔庄图》
清代·席佩兰

西溪西去，荡溪光如雪。道是梅花未堪折。有不成、村落三两渔花，刚占却，一片冷云秋窟。

掉头吾去矣，料理烟蓑，载取樵青好浮宅。生怕白鸥知、屑屑秋声，偏摇破、水天空碧。

问同是、渔郎棹舟回，比晋代、桃花阿谁幽绝。

作者简介：江苏吴县人，字道华，一字韵芬，号浣云，诗人常熟孙原湘妻。亦工诗，为袁枚随园女弟子之冠。有《长真阁稿》。